Eduardo Scarpetta

Eduardo Scarpetta (Napule, 13 'e màrzo 1853 – Napule, 29 'e nuvembre 1925) fuje nu attore e cummediografo taliano.

Fuje chillo ca 'nventò 'o  triato dialettale moderno. Riscrivette int'â llengua nnapulitana nu cuofeno 'e pochade francise; 'a commendia soja cchiù canosciuta è Miseria e nobiltà, ma scrivette pùre Na santarella: na cummedia famusa ca dette ô nomme a casa soja, a villa Santarella.

Tene na carrera assaje lunga 'e commediografo, accumminciata ô 1875 e fernuta 'int'â mala manera pe' na causa ca nce facette Gabriele D'Annunzio 'int'ô 1904.

Scarpetta fuje tuttavota attore dd'ô ῾mbruoglio 'int'ô lenzuolo, cuanne 'mpezzavano 'e cinematografi. Facette pellicule pe' na casa 'e Milano, 'a “Musical Film” 'e Renzo Sonzogno: Miseria e nobiltà (1914, direzione 'e Enrico Guazzoni), La nutrice (1914, direttore Alessandro Boutet), Un antico caffè napoletano (1914), Tre pecore viziose (1915) e Lo scaldaletto (1915) diretti 'e Gino Rossetti. 

Fuje 'o pate 'e nu cuofen'ê figlie: Vicienzo Scarpetta, Domenico Scarpetta, Maria Scarpetta, e ppoje 'e figlie dd'ô buttone ca teneva co' Luisa De Filippo: Eduardo, Peppino e Titina De Filippo, e ppùre 'o poeta Ernesto Murolo (pate ê Roberto Murolo), Eduardo (De Filippo) in arte Passarelli e 'o frato Pasquale De Filippo.

Categoria:Atture taliane
Categoria:Drammaturghe taliane